text: Това пожела на Румен Радев майка му Станка Радева веднага след като стана ясно, че сегашният държавен глава печели втори мандат. Тя съобщи, че вече се е чула със сина си, за да му честити и пожелае здраве и успехи. "Очакванията към него са големи, много неща трябва да се направят, с много неща ще трябва да се пребори", каза Станка Радева. Тя беше посрещната с букет цветя в центъра на село Славяново, където живее. На плащада в селото вече започнаха тържества в чест на победата на Радев. Всеки в селото носи рози за майката на президента. А тя приема поздравления от негово име.